Anmeldelse av Peter van Heeren
Filmfront
Logg inn
Logg inn
Bli medlem
Registrer
Forside
Hollywood
Kino
Filmquiz
Diskusjon
Om oss
Norsk film
Trailere
TV
Omtaler
Topp 250
Podcast
Logg inn / Bli medlem
Brukermeny:
Logg inn
Bli medlem
Sidemeny:
Forside
Norsk film
Hollywood
Trailere
Kino
TV
Filmquiz
Omtaler
Diskusjon
Topp 250
Om oss
Podcast
Anmeldelse av Peter van Heeren, norsk film fra 1957
Komedie Spilletid: 95 minutter
Smarte småfornøyelige lurerier
[Skrevet av: fropal, Dato: 18.04.2014]
Vi blir med på noen uker i Peter van Heerens liv på første klasse. Her får vi se at han inngår veddemål og forsøker å hjelpe sin barndomsvenninne, Fru Winther, med en innpåsliten herremann som forsøker å tvinge henne til å elske ham. Og den saks bedrifter liker ikke van Heeren og legger noe listige planer for å forsøke å få bort den innpåslitne beileren til Fru Winter...
Annonse:
Et besøk på godset til Van Heeren
Filmen åpner med at vi får se en flott herskapelig gods. En bil stanser foran den store godset. To menn stiger ut av bilen og ringer på dørklokken. Inne styrer hovmesteren med rydding og later som han ikke hører noe. Han går så opp med drikke på sengen til herren sin. Van Heeren står så opp, fordi hovmesteren sier det er en vidunderlig dag og de har mye å gjøre. Han ber også om å vise herrene som står utenfor inn i stuen. Mens herrene konverserer i stuen ringer Fru Winther og forteller at det har hendt noe grusomt. Herrene med Skipsreder Lingård i spissen mener at Van Heeren bør etablere seg og skaffe seg et liv. Van Heeren derimot liker å bare drive dank og ta livet som det faller seg på første klasse. De vil også inngå et veddemål med Van Heeren om han klarer å ta arbeide et helt år, men Van Heeren mener arbeid er for alvorlig en sak å vedde om.
Konflikt for barndomsvenninnen
Fru Winther driver en liten motebutikk og overrettssakfører Halmer har interesser i de store motemagasinene. Hun traff Halmer på et møte i foreningen og dagen etter ringer ham og de spiste middag sammen. På en eller annen måte har Halmer fått tak i noen gamle brev som Fru Winther har skrevet etter at hun ble gift. Hvis hennes mann får se brevene mister hun barn og alt ellers. Halmer presser henne og truer med å sende brevene til mannen hennes om hun ikke kommer hjem til ham.
Van Heeren begynner en listig plan
Etter litt tankevirksomhet møter Van Heeren Lingård og kompani igjen på en bar. Der sier han at han aksepterer veddemålet om at han skal ta fast arbeid i et helt år. Taperen må ut med 50 000 kroner og dessuten spandere en bedre middag også. Deretter sender de bud på overrettssakfører Halmer som skal skaffe Van Heeren arbeid. Halmer sier han har kjennskap til et selskap som driver en tekstilfabrikk. Planen er å kjøpe opp aksjene i selskapet og så vil Van Heeren bli disponent i selskapet. Og Halmer vil bli styreformann. Men Van Heeren har lagt en listig liten plan for å spille Halmer et lite puss.
Narrespill med høy klasse
Det blir litt av et lurespill mellom Peter Van Heeren og Halmer. De er begge litt av noen luringer som leker med litt småulovligheter for å får det som de vil. Man fryder seg over frekkheten på pussene som Van Heeren steller i stand. Man heier på Van Heeren, fordi Halmer aldri har rent mel i posen. Van Heeren er også så velartikulert og stilig herremann som man småmisunner litt. Det er også en del spenning år de listige planene til Van Heeren skal gjennomføres.
Filmversjon av Bryns første kriminalroman
Filmen er basert på forfatter Alf B. Bryns første kriminalroman, 'Peter van Heeren tar skeen i den anden haand'. Gentlemannen og sjarmøren Peter van Heeren var i mellomkrigstiden det norske svar på engelske "Helgenen", og i 1957 ble det laget en populær film om hans eskapader blant fornemt rikfolk på Oslo vest. Regissør Sigval Maartmann-Moe debuterte i 1951 som filmregissør med 'Dei Svarte hestane'. Dette er hans fjerde spillefilm. Filmen går rett på sak. Filmen har en veldig lys og ledig stemning. Man får også noen herlige betraktninger og småmorsomme replikker som setter en ekstra spiss på komedien. Egil Monn-Iversen har også musikklagt filmen på en festlig måte. Han har også lagt på mer dramatiske toner til de mer spennende passasjene.
Oppsummering
Dette er en film lett film for hele familien. Man merker at filmen begynner å dra på årene. Dette er en litt typisk film fra det norske femtitallet. Men filmen er absolutt best i begynnelsen. Etter hvert blir man litt lei av at alt går som smurt hele veien. Det er jo bare snakk om nye lurerier hele veien som er litt i samme gaten, og det blir ikke nok underholdning i lengden. Man skulle kanskje ønske at det var mer balanse i regnskapet. Men til tross for at dette var en greit underholdende, er ikke dette noe som skiller seg nok ut i mengden. Jeg ruller derfor en solid treer på terningen som gjør at du som fan av norsk film bør få med deg filmen, men for dere andre kan dere heller bruke tid på å se en av de bedre filmene som våre aller beste tidligere og nålevende filmskapere har å by på.
Les også anmeldelser av andre filmer med samme regissør:
- Vår egen tid - Leksjon i første del av nyere historie sett fra et norsk ståsted
- I slik en natt - Nyansert krigsdrama om jødiske barns flukt for livet
- Dei Svarte hestane - Nynorskfilm med et godt drama i bunn som bygger på Vesaas diktning
Diskusjon
23.08.2015 sier Skallagrim: Det største problemet med denne filmen er at den er satt i en helt annen tid enn det boken filmen bygger på er. Boken er fra mellomkrigstiden der en rekke norske skipsredere hadde tjent seg søkkrike på høye fraktrater under første verdenskrig der Norge var nøytralt. Norge var i mellomkrigstiden et liberalistisk kapitalistisk samfunn. Etter andre verdenskrig var bildet helt anderledes. Filmen fra 1957 er i en tid der Norge var et strengt styrt sosialdemokrati med kontroll av valutaflyt og høye skatter. En mann som Peter van Heeren ville vært svært uvanlig, hvis ikke umulig i Norge i 1957.
Les mer om filmen
Gjennomsnittskarakter:
(3 av 6 - 7 stemmer)
Anmeldelser i medier
Verdens Gang
Aftenposten
Filmfront
Dagsavisen
Land:
Norge
Språk:
Norsk
Sigval Maartmann-Moe
Regissør
Sigval Maartmann-Moe
Historie / Manus
Medvirkende
Per Skift
Peter van Heeren
Liv Wilse
Käthie Winther
Ernst Diesen
Jeremias, van Heerens tjener
Knut M. Hansson
Halmer, overrettssakfører
Per Lillo-Stenberg
Kars
Odd Borg
Taxi-sjåfør
Profilerte anmeldelser
«Alien: Covenant»
Gjennomarbeidet og spennende Alien-comeback!
«Pirates of the Caribbean 5: Salazar's Revenge»
Enkeltscener redder skuta fra actiondrukning
«King Arthur: Legend of the Sword»
Heftig variert fantasyaction
«Baywatch»
Sola skinner i det minste, og på fine kropper...
«Danserinnen»
Danseren, Loïe Fuller, må lide for kunsten
«The Keepers»
Ny 'true crime'-suksess som opprører og fenger
«Your Name»
Makoto Shinkai resirkulerer til stor suksess
«Big Little Lies»
Smart og oppslukende rivalisering!
«Noe som skjedde på jobben»
Sjarm, action og humor går hånd i hånd
«Twin Peaks»
Twin Peaks - Sesong 1
«Broadchurch»
Broadchurch - sesong 3: Serieavslutningen skiller seg negativt ut
«Voice from the Stone»
Småskummel og velspilt overnaturlig thriller
«Designated Survivor»
Designated Survivor - Sesong 1: Ep 1-19
«Twin Peaks»
Twin Peaks - Sesong 2: Preget av rot, men fremdeles svært underholdende!

Filmfront.no © Filmfront AS 2017 Les mer om filmfront
Alle navn, merkenavn og bilder er copyright til de respektive eiere og skapere.